**ĀRKĀRTAS SĒDES PROTOKOLS**

**Nr. 35**

Jelgavā

2024. gada 28. decembrī

Sēde sasaukta plkst. 08:30

DARBA KĀRTĪBĀ:

##### **Par grozījumiem 2022. gada 30. marta Jelgavas novada pašvaldības amatpersonu un darbinieku atlīdzības noteikumos.**

Sēdi vada - Jelgavas novada domes priekšsēdētājs **Uldis Ainārs**

Sēdi protokolē – vec. lietvede Aija Dukule

**Sēdē piedalās-** domes deputāti:

Andris Ozoliņš - nepiedalās

Artūrs Semjonovs - piedalās

Dainis Liepiņš - piedalās

Dina Tauriņa - piedalās

Emīls Dobrājs - piedalās

Gundars Liepa - nepiedalās

Ģirts Neija - piedalās

Ilze Vītola - nepiedalās (veselības stāvokļa dēļ)

Irina Dolgova - piedalās

Jānis Kažotnieks - piedalās

Jānis Počs - piedalās

Juris Lavenieks - nepiedalās

Juris Razživins - nepiedalās (attaisnojoši)

Lolita Duge - nepiedalās (attaisnojoši)

Madars Lasmanis - nepiedalās

Oskars Cīrulis - nepiedalās (attaisnojoši)

Pēteris Veļeckis - piedalās

Uldis Ainārs - piedalās

Vidmants Rinkuns - piedalās

- videokonferencei MS Teams pieslēgušies pašvaldības administrācijas darbinieki, nodaļu, iestāžu vadītāji: Zinaīda Egle, Kaspars Sniedzītis, Edmunds Miķelsons, Sandra Kalvāne, Marita Bubele, Dagnija Špele, Aļona Virviča-Jansone, Daiga Liepa, Elita Andrasone, Anda Duge, Iveta Strēlniece, Maija Lasmane, Vladislavs Beitāns, Inese Tarvida, Olga Ozoliņa, Lolita Krūmiņa, Laila Čima, Zane Sondore, Ilze Āna, Solveiga Alksne, Vaiva Laimīte, Dace Gražule, Viktorija Zāģere, Jeļena Šokele, Ilze Matusa, Raitis Silamednis, Sandra Kravale, Ruta Medne, Rita Borščevska, Silvija Zīberte, Juta Kaziņa, Aivars Brikmanis, Edgars Grīnofs, Artūrs Miščenko

Sēdi atklāj plkst. 08:30. Sēde ir atklāta. Sēde notiek videokonferences režīmā MS Teams.

\*Tiek veikts sēdes audioieraksts.

INFORMĒ: sēdes vadītājs U.Ainārs par darba kārtībā iekļauto jautājumu un pievienotajiem dokumentiem. Tā kā citu priekšlikumu, iebildumu nav, aicina deputātus pāriet pie jautājuma izskatīšanas.

1. **Par grozījumiem 2022. gada 30. marta Jelgavas novada pašvaldības amatpersonu un darbinieku atlīdzības noteikumos**

ZIŅO: S.Kalvāne

JAUTĀ: D.Liepiņš

ATBILD: S.Kalvāne

PRIEKŠLIKUMS:

U.Ainārs – ***Dzēst lēmumprojektā - 97.4. Noteikumu 56. punktā noteikto pabalstu piemērot 100 EUR apmērā***

Balsošanas rezultāti par U.Aināra priekšlikumu:

Jelgavas novada dome, atklāti balsojot,

**PAR** **– 11** balsis (Artūrs Semjonovs,Dainis Liepiņš, Dina Tauriņa, Emīls Dobrājs, Ģirts Neija, Irina Dolgova, Jānis Kažotnieks, Jānis Počs, Pēteris Veļeckis, Uldis Ainārs, Vidmants Rinkuns);

**PRET – nav**;

**ATTURAS – nav,**

**nolemj: atbalstīt** U.Aināra priekšlikumu - Dzēst lēmumprojektā - 97.4. Noteikumu 56. punktā noteikto pabalstu piemērot 100 EUR apmērā.

Jelgavas novada dome, atklāti balsojot,

**PAR** **– 10** balsis (Artūrs Semjonovs,Dainis Liepiņš, Dina Tauriņa, Ģirts Neija, Irina Dolgova, Jānis Kažotnieks, Jānis Počs, Pēteris Veļeckis, Uldis Ainārs, Vidmants Rinkuns);

**PRET – nav**;

**ATTURAS – nav**,

Emīls Dobrājs balsojumā nepiedalās

**nolemj:**

* 1. Veikt grozījumus 2022. gada 30. marta Jelgavas novada pašvaldības amatpersonu un darbinieku atlīdzības noteikumos,
	2. izsakot Noteikumu 17. punktu šādā redakcijā: “Deputātu apmaksāto nostrādāto stundu skaits par 15. punktā minēto pienākumu veikšanu mēnesī nedrīkst pārsniegt 100 stundas. Darba laika uzskaiti domes un komiteju sēdēs organizē Kanceleja, nosūtot apkopoto informāciju deputātiem elektroniski līdz katra mēneša pēdējai darba dienai. Nostrādāto laiku deputātu pienākumu veikšanai domes un komiteju sēdēs, par piedalīšanos domes komisijās, darba grupās, LPS komitejās un darba grupās, par dokumentu izskatīšanu, par tikšanos ar iedzīvotājiem u.c. normatīvajos aktos noteikto pienākumu pildīšanu, deputāti norāda Deputāta darba laika uzskaites tabulā (*Pielikums Nr.1*), ko pašrocīgi parakstītu vai parakstītu ar drošu elektronisko parakstu līdz katra nākamā mēneša pirmajai darba dienai iesniedz Kancelejā vai elektroniski uz domes e-pasta adresi dome@jelgavasnovads.lv”;
	3. izsakot Noteikumu 19.2. punktu šādā redakcijā: “par piedalīšanos domes komisijās, darba grupās, LPS komitejās un darba grupās, par dokumentu izskatīšanu, par tikšanos ar iedzīvotājiem u.c. normatīvajos aktos noteikto pienākumu pildīšanu.”
	4. svītrojot 19.3. punktu;
	5. svītrojot 19.4. punktu;
	6. izsakot Noteikumu 24. punktu šādā redakcijā: “Atlīdzību par darbu domes izveidotajās komisijās nesaņem tie komisiju priekšsēdētāji un locekļi, kuriem Pašvaldībā ir nodibinātas darba tiesiskās attiecības, izņemot pedagogus. Deputātam atlīdzību par darbu domes izveidotajās komisijās nosaka Noteikumu 15., 16., 17. punkts.”;
	7. papildinot Noteikumus ar 97. punktu un pieciem tā apakšpunktiem šādā redakcijā:

 “97. Periodā no 2025. gada 1. janvāra līdz 2025. gada 31. decembrim, ieskaitot:

97.1. Noteikumu 11., 12., 15., 16., 23. punktos minētajai atlīdzībai piemērot 2024. gada bāzes mēnešalgas apmēru.

97.2. Noteikumu 39.1. un 39.3. punktos noteikto piemaksu piemērot “līdz 10%” no aizvietotājam vai darbiniekam noteiktās mēnešalgas.

97.3. Noteikumu 54. punktā noteikto atvaļinājuma pabalstu piemērot “20%” apmērā.

97.4. Noteikumu 59.punktā noteikto kompensāciju piemērot ne vairāk kā 1000 EUR apmērā.

97.5. Noteikumu 66.punktā noteikto kompensāciju piemērot 50 EUR apmērā.”

* 1. izsakot Noteikumu 1. pielikuma “Deputāta darba laika uzskaites tabula” 2. punktu jaunā redakcijā: “Par piedalīšanos domes komisijās, darba grupās, LPS komitejās un darba grupās, par dokumentu izskatīšanu, par tikšanos ar iedzīvotājiem u.c. normatīvajos aktos noteikto pienākumu pildīšanu”.
	2. svītrojot Noteikumu 1. pielikuma “Deputāta darba laika uzskaites tabula” 3. un 4. punktu.

Lēmums Nr. 1 pielikumā.

Sēdi slēdz plkst. 08:40

\*Detalizēts sēdes atspoguļojums ir pieejams audioierakstā.

Sēdes vadītājs,

Domes priekšsēdētājs Uldis Ainārs

2024. gada \_\_\_\_. decembrī

Protokoliste Aija Dukule